(પ્રતિનિધિ) અમદાવાદ : અમદાવાદ શહેરમાં આત્મહત્યાની ચોંકાવનારી ઘટનાઓ વચ્ચે શહેરના લાલદરવાજા વિસ્તારમાં આવેલી એક હોટલમાં ચકચારી બનાવ બન્યો છે જેમાં વિદેશ જવા માટેની તૈયારી કરવા પોરબંદરથી આવેલા વહેપારીએ હોટલના રૂમમાં જ ગળેફાંસો ખાઈ લેતા તેનો મૃતદેહ ત્રણ દિવસ સુધી હોટલની રૂમમાં જ લટકતી હાલતમાં રહયો હતો આખરે રૂમમાંથી દુર્ગંધ મારતા હોટલના સ્ટાફે પોલીસને જાણ કરતા જ પોલીસે રૂમનો દરવાજા તોડી વહેપારીના મૃતદેહને પોસ્ટમોર્ટમ માટે મોકલી આપ્યો હતો રૂમની તલાશી લેતા સ્યુસાઈડ નોટ પણ મળી આવી હતી જેમાં દેવુ વધી જવાનું કારણ વહેપારીએ બતાવ્યું છે જાકે ચિઠ્ઠીના લખાણ પરથી અન્ય કોઈ કારણ પણ હોય તેવુ હાલ પોલીસ માની રહી છે.